b'\n_START_ARTICLE_\nKj\xc3\xb8nnsmodenhet\n_START_SECTION_\nKj\xc3\xb8nnsmodningsprosessen\n_START_PARAGRAPH_\nKj\xc3\xb8nnsmodningsprosessen kalles gjerne puberteten. Mange arter demonstrerer at de er i ferd med \xc3\xa5 bli kj\xc3\xb8nnsmodne, for eksempel ved \xc3\xa5 markere seg med urinering. Hos katter av hannkj\xc3\xb8nn vil urinen lukte spesielt strekt n\xc3\xa5r dyret har blitt kj\xc3\xb8nnsmodent, mens hunder av hannkj\xc3\xb8nn vil begynne \xc3\xa5 l\xc3\xb8fte opp det ene bakbenet n\xc3\xa5r det markerer og urinerer. Hunnene vil f\xc3\xa5 menstruasjon og p\xc3\xa5f\xc3\xb8lgende eggl\xc3\xb8sning. Et tegn p\xc3\xa5 pubertet er ogs\xc3\xa5 \xc3\xb8kt vekstrate og en \xc3\xb8kende trang til \xc3\xa5 utforske og pr\xc3\xb8ve ut. Psykologisk kan dette komme til uttrykk i form av uregjerlighet og usikkerhet. Hos arter som lever i flokk betyr gjerne kj\xc3\xb8nnsmodent at individet i st\xc3\xb8rre grad enn tidligere m\xc3\xa5 tilpasse seg det hierarkisk systemt som hersker i flokken. Hos mange arter blir hannene regelrett jaget vekk.\n_START_SECTION_\nForplantningsevnen\n_START_PARAGRAPH_\nDet \xc3\xa5 bli kj\xc3\xb8nnsmoden og det \xc3\xa5 bli voksen er ikke n\xc3\xb8dvendigvis det samme. Mennesker oppn\xc3\xa5r for eksempel kj\xc3\xb8nnsmodenhet lenge f\xc3\xb8r de regnes som voksne, selv om ogs\xc3\xa5 dette kriteriet varierer mellom ulike menneskelige kulturer. Kj\xc3\xb8nnsmodenhet betyr heller ikke at et individ forblir forplantningsdyktig livet ut. Menn er stort sett forplantningsdyktige hele livet (unntatt ved sykdom), men kvinnens forplantningsevne opph\xc3\xb8rer ved den s\xc3\xa5kalte menopausen. Flere andre arter har ogs\xc3\xa5 menopause._NEWLINE_Det \xc3\xa5 kunne forplante seg betyr heller ikke at individet automatisk f\xc3\xa5r anledning til \xc3\xa5 forplate seg. Hos mange arter er nemlig retten til \xc3\xa5 forplante seg forbeholdt noen f\xc3\xa5 individer. Hos ulven er det eksempelvis bare alfaparet som har denne retten, selv om tyvparinger skjer. Hos andre arter er det kanskje den sterkestes rett som gjelder. Dette kan gi seg utslag i form av rituelle sl\xc3\xa5sskamper om retten, men ogs\xc3\xa5 sl\xc3\xa5sskamper p\xc3\xa5 liv og d\xc3\xb8d.'